**Болашағынан үміт күттіретін жас дарын**

 Болатхан Азамат 2008 жылы 1 наурызда туылған. Абай атындағы орта мектебінің 3-сынып оқушысы. Оқуда озат, тәрбиеде үлгілі. «Балапан ұяда нені көрсе ұшқанда соны іледі» демекші шығармашылық жандардың отбасында дүниеге келген перзенті өнерде өрге қарай талпынып, шығармашылықпен әуестеніп,ата-анасының жолын қуып жүрген жас дарын. Әкесі- Шайза Болатханның сурет салатын, анасы- Мошке Аршагулдің әдеби саладағы шығармашылық өнерін өзіне серік еткен жас дарын өз жанынан қиял-ғажайып ертегілер мен әсерлі әңгімелер жазады. Компьютерлік Paint бағдарламасы арқылы шығармаларындағы кейіпкерлер мен олардың іс-әрекеттерін суретке салады. Шығармаларының мәтінін компьютерде word редакторы арқылы өзі теріп жазады. Оның қиял- ғажайып санасынан туындаған түрлі кейіпкерлері мен шығармаларының басты қаһармандары көбінесе роботтар мен аспан әлемінің құпия сырларын жасырған түрлі бейнелер.

 Оның алғашқы қадамы болып саналатын тырнақалды туындысы Астана қаласының «EDIGE»инновациялық-технологиялар білім беру орталығында «Тасжарған» деген атпен үш тілде құрастырылып басылып шықты. Жас дарын адами асыл қасиеттер мен патриоттық сезімді және аспан әлемінің жұмбақ сырларын өз шығармаларына арқау еткен.

 Сәуір айында Аршалы ауданында бастауыш сынып арасында өткізілген 33 оқушы қатысқан ғылыми жоба сайысында Болатхан Азамат «Paint бағдарламасымен қиялдағы суретті салу» тақырыбында өз жобасын қорғап,

 І орынға ие болды.

 «Қазақстанның әрбір азаматы бәсекеге қабілетті болу керек»- деген Елбасының қағидасын ескерсек, бәсекеге қабілеттілікті бүгінгі жас буын ұрпақтан бастап, олардың компьютерлік сауаттылығын, тілдерді меңгерудегі қабілеттілігін арттырып, жаңашыл жаңалықтарды қабылдауда саналарының ашықтығын қамтамасыз етсек олардың болашағына бағдар бергендігіміздің айғағы мен кепілі болмақ.

 Сіздерге базарлық ретінде болашағынан зор үміт күттіретін, келешекте балалар әдебиетіне үлес қосатын жас дарын Болатхан Азаматтың ертегілері мен әңгімелерінен ұсынамыз.

**Арыстан мен жолбарыс**

 Баяғыда арыстан мен жолбарыс өмір сүріпті.Ол екеуі дос болыпты.Екеуі де ойын ойнағанды ұнатады екен. Арыстан жасырынбақ,ал жолбарыс қуаласпақ ойнайық депті.

 Екеуі өзара келіспей ренжісіп қалыпты. Бір-біріне ашуланып,жан-жаққа кетіпті.Арыстан пальма ағаштарына ал жолбарыс ыстық шөлге бет алыпты.Олар қайда бара жатқандарын өздері де сезбепті.

 Жолбарыс келе жатып кенгуруді кездестіреді.Кенгурумен тез тіл табысып кетеді.Бірақ кенгуру секектеп ойнай береді екен. Жолбарыс бұл ойыннан әбден жалығып,кетіп қалады.

 Ал арыстан келе жатып маймылды кездестіреді.Ол екеуі де тез тіл табысты.Маймыл күлгенді ұнатады екен.Ең жаманы ол күле-күле арыстаннның ашуын келтіреді.Арыстан ашуланып кетіп қалады.

 Екеуі де жолда көп қиындық көреді.Бір-бірінің қадірін түсінген достар енді бірін-бірі іздейді.Достар қайта табысып,бір-бірінен кешірім сұрап,құшақтасады.Осылайша арыстан мен жолбарыс айырылмастай дос болыпты.

**Мегаботтар және өзгеғаламдықтар**

 Баяғыда бізге белгісіз галактикада «Мегаботтар»деген роботтар болған екен.Олар өте мықты және сымбатты болыпты.Оларды ең мықты патша басқарыпты. Мегаботтардың қаруы көп болыпты.

 Тіпті жаулары да болды.Олар-өзгеғаламдықтар еді. Олар өте қауіпті және алдампаз болып келеді. Ең жаманы олардың басқа адамға айналып кететін күштері болғандықтан олардан өте сақ болу қажет.

 Бір күні Мегаботтардың біреуі келе жатып өзгеғаламдықты көріп қалады. Ол оны қуады. Сөйтсе ол жауыздарға хабар жеткізіп тұрады екен. Мегабот өзгеғаламдықты ұстап алды. Дереу патшаға хабар берді. Патша:

-Соғыс болады,сақ болыңдар-деді.

 Патшаның айтқаны дәл келді.Жан-жақтан өзгеғаламдықтар келе бастады.Соғыс болатындығы хабарланды.Мегаботтар соғысқа дайындалды. Мегаботтар галактикасында өзгеғаламдықтар көбейе түсті.

 Біраз күн өтті. Өзгеғаламдықтар келіп бітті.Соғыс басталды. Мегаботтар өздерінің мылтығын,лазерлі қылыштарын,торларын әкеліп қолданды. Ал өзгеғаламдықтар өздерінің көрінбейтін күштерін қолданды.

 Ең соңғы сәтте жауыздар айдаһарды шығарды.Ал Мегаботтардан патша қалды.Айдаһар аузынан от шашып,бәрін өртейді.Бірақ патша қаймықпай оның басын шауып түсіреді. Сөйтіп Мегаботтар өз елін жаудан аман алып

қалыпты.

**Тасжарған батыр**

 Тасжарған батыр өте мықты және сабырлы.Ол жұртқа өзінің ақылдылығы және мықтылығымен мақтанады. Тасжарған өзінің бес қаруын бағалайды. Олар: шоқпар, қылыш, найза, қалқан және садақ. Оның сауыты алтыннан жасалған. Негізінде Тасжарған сегіз қырлы, бір сырлы жігіт. Ол халықтың сүйіспеншілігіне былай бөленген еді.

 Бір күні ауылға алып дәу келеді.Жұрт қатты қорықты.Мұны көрген Тасжарған дәуге қарай аттанады. Ол дәуге:

-Ей,сен менің ауылымды босат! Әйтпесе жаман болады-дейді.Дәу қарқ-қарқ күледі.Тасжарған ашуланып,бір үлкен тасты қолымен жарып жіберіп,бөлінген үшкір тасты оның мойнына лақтырып жібереді. Дәудің мойны үзіліп,басы жерге домалап кетеді. Сөйтіп жұрт Тасжарғанға батыр атағын береді.

**Батыл төбет**

 Ерік өте жақсы бала. Сабағын бес пен төртке оқиды. Жақында ғана басқа ауылға көшіп келді. Сыныптастары оны менсінбей ермек етіп, «Ерік-керік»деп жүрді. Бірақ Ерік бұл сөзге шыдайды. Өйткені Ерік өте сабырлы бала.

 Көктем өтіп,жаз келді.Балалар демалысқа шыңты.Бүгін әкесі Ерікке үлкен төбет ит сатып әперді.Ерік басында қатты қорықты.Бірақ соңына қарай үйренісіп кетті.

 Бір күні қызық жағдай болды. Ерік далада достарымен ойнап жүреді. Достары оған тисе бастайды.Кенет үріген иттің даусы шығады. Балалар қараса Еріктің төбеті екен.Ит балаларды куа бастады.Балалар ойбайлап қаша жөнелді. Ерік итіне рахмет айтуды ұмытпады.Сол кезден бері Еріктің достары ермек еткен мазақтау сөздерін қойып,Ерікті сыйлайтын болды.

 В один прекрасный день случилось вот что.Ерик играл с друзьями на улице. Дети стали к нему

**Мейірімді қоян**

 Күн жайдарлы ашық тұр.Аю ұйқысынан жаңа ғана тұрды.Ол өзенге су ішу үшін кетті.Өзенге су ішпек болып еңкейе бергенде кенет құлап кетті.

 Өзен маңында жүрген қоян оған көмекке келді. Ол көп ойланбай ұзын арқан алды. Көп жануарларды көмекке шақырды. Арқанды аюға лақтырды.Сөйтіп аюды тартып алды. Аю қоянға ризашылығын айтып, алғысын білдірді.